नई दिल्ली: दीपावली के मौके पर देश के प्रधानमंत्री नरेंद्र मोदी ने देशवासियों को शुभकामनाएं दी है. प्रधानमंत्री मोदी ने बुधवार को अपने ट्वीट में कहा है कि 'दीपावली की सभी देशवासियों को हार्दिक बधाई. मेरी कामना है कि प्रकाश का यह पावन पर्व सबके जीवन में सुख, शांति एवं समृद्धि लेकर आए इस दीपावली के मौके पर इजरायल के प्रधानमंत्री बेंजामिन नेतन्याहू ने हिन्दी में PM मोदी को हिन्दी में ट्वीट कर भारत के लोगों को दीपावली की शुभकामनाएं दी. जिसके जवाब में प्रधानमंत्री मोदी ने उन्हे धन्यवाद कहा और नेतन्याहू को उनके हर साल सीमा पर होने वाले दौरे की जानकारी दी. साथ हीं आज शाम इस बॉर्डर दौरे की फोटो भी शेयर करने की बात कही. इज़राइल के प्रधानमंत्री बेंजामिन नेतन्याहू की ओर से दिवाली की शुभकामनाओं के जवाब में मोदी ने कहा, ‘हर साल मैं अपने सीमावर्ती इलाके में जाता हूं और अपने जवानों को हैरान करता हूं. इस साल भी बहादुर जवानों के साथ मनाउंगा. उनके साथ वक्त गुजारना खास होता है.’ इज़राइल के प्रधानमंत्री ने ट्वीट किया, ‘इज़राइल के लोगों की ओर से, मैं अपने प्यारे दोस्त नरेंद्र मोदी और भारत के लोगों को दिवाली की शुभकामनाएं देना चाहता हूं. रोशनी के इस चमकदार त्योहार से आपको खुशी और समृद्धि मिले. हमें बेहद ख़ुशी होगी अगर आप इस ट्वीट का उत्तर, उस शहर के नाम से दें जहां आप यह त्योहार मना रहे हैं.’ आपको बता दें कि साल 2015 में दिवाली पर वह पंजाब सीमा पर गए थे. उनकी ये यात्रा संयोगवश 1965 में भारत और पाकिस्तान के बीच हुई जंग के 50 साल होने पर हुई थी. वहीं, 2017 में दिवाली के दौरान प्रधानमंत्री हिमाचल प्रदेश गए थे, जहां उन्होंने एक चौकी पर भारतीय तिब्बत सीमा पुलिस के कर्मियों के साथ वक्त बिताया था. मोदी ने पिछले साल प्रधानमंत्री के तौर पर अपनी चौथी दिवाली जम्मू-कश्मीर के गुरेज में सैनिकों के साथ मनाई थी.